Theodor Christian Haagaas

Theodor Christian Tordsen Haagaas (født 25. mars 1823 på Haagaas Nordre i Trøgstad, død 2. mai 1899 på Veden gård i TistedalenAftenposten, 5. mai 1899 s. 3), også kalt T.C. Haagaas eller Th. Haagaas, var en norsk industrileder i trelastindustrien, som var sagbruksdirektør i Saugbrugsforeningen fra 1862 til 1892.

Han vokste opp på storgården Haagaas Nordre i Trøgstad og var i 1860 bruksbestyrer på Brekke Bruk i Asak. I 1862 ble han ansatt som den første bruksbestyreren i Saugbrugsforeningen, dvs. direktør for sagbrukene. Saugbrugsforeningen ble dannet i 1859 gjennom en sammenslutning av store skog- og sagbrukseiere langs Haldenvassdraget, og ble Norges største sagbruksbedrift og Tistedalens største arbeidsgiver. Edvard Bull har beskrevet ham som en av «de tre fremste representanter for arbeidsgiverne» i Tistedalen, ved siden av svogeren Robert Edgren som var leder for Cathrineholms Jernværk. Bull beskrev ham også som «en streng herremann [som] holdt disiplin». Han var også skipsreder og eide parter i flere skip, bl.a. barken «Mathilde» på 211 kommerselester fra 1876Rederi Th. Haagaas, Fredrikshald, Sjøhistorie og briggen «Aurora» fra 1888.Morgenbladet 24. mars 1888, s. 3 Ligningen i 1888 viste at han var Tistedalens klart rikeste innbygger.«Skatteligningen for Fredrikshald 1888», Smaalenenes Amtstidende, 16. mars 1888, s. 1

I 1868 var han medstifter av Tistedalen bibliotek og satt i styret i mange år.Frank Kiel Jakobsen (1989). Sævvækællær og spinnjenter: Tistedalen fra villmark til industristed. s. 161Folkeboksamlinger i Halden gjennom 100 år, s. 24, Halden folkebibliotek, 1934Margot J. Jacobsen (1969). Tistedal bibliotek 100 år. s. 6 Haagaas var også medlem av kirkekomiteen i Tistedalen.Smaalenenes Amtstidende 10. januar 1929, s. 1 Han var medstifter av Forfatningstro Forening paa Fredrikshald (1883),«Forfatningstro Forening paa Fredrikshald», Morgenbladet, 27. februar 1883, s. 2 Fredrikshalds 17 Mai Forening (1884)«Fredrikshalds 17 Mai Forening», Smaalenenes Amtstidende, 3. februar 1884, s. 1 og Smaalenenes kreds af Norges forsvarsforening (1887).«Indbydelse», Fredrikshalds Tilskuer,  2. april 1887, s. 1 Han var også engasjert i Høyre.

Han sluttet som bruksbestyrer i Saugbrugsforeningen våren 1892. Samme år bosatte han seg «på det gamle herresete Veden, som Saugbrugsforeningen i erkjennelse av hans fortjenstfulle arbeide har overlatt ham til bruk».Smaalenenes Amtstidende 16. juli 1892Erling Børke (1987). Historiske hus i Halden: personer, hus, historie. Halden. s. 255 Veden hadde i 1850-årene tilhørt hans svigerfar Johannes Petterson. Ved sin bortgang ble T.C. Haagaas beskrevet som «en meget dygtig og agtet Mand».Fredriksstad Tilskuer 3. mai 1899 s. 2

T.C. Haagaas var blant andre far til skolemannen Theodor Haagaas som grunnla Haagaas gymnas på Frogner i Oslo og morfar til forleggeren Henrik Groth og ridesportsfunksjonæren Arne Kristensen.

 Referanser 

Kategori:Norske næringslivsledere
Kategori:Personer fra Halden kommune
Kategori:Fødsler i 1823
Kategori:Dødsfall i 1899